กลุ่มสื่อสารผันผวน SET บ่ายซึมต่อ
SET เช้านี้ผันผวนตามกลุ่ม ICT โดยในช่วงเช้าดัชนีฯขึ้นตามการฟื้นตัวของหุ้นในกลุ่ม ICT แต่ในเวลาต่อมาก็มีแรง take profit ออกมา ด้านตลาดภูมิภาคแกว่งทั้งในแดนบวก-ลบ โดยมองแรงขายต่างชาติน่าจะออกมาวันนี้เป็นวันสุดท้ายก่อนที่จะถึงวันหยุดในช่วงเทศกาล บ่ายนี้ตลาดฯคงซึมต่อแต่คงไม่ลึกไปกว่าแนวรับ 1,255 แนวต้าน 1,278 จุด
22 ธ.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (22 ธ.ค.) ผันผวนตามกลุ่ม ICT ส่วนตลาดหุ้นภูมิภาคเคลื่อนไหวทั้งในแดนบวก และลบ ขณะที่คาดการณ์ว่า แรงขายของนักลงทุนต่างชาติจะขายออกมาเป็นวันสุดท้ายก่อนที่จะถึงวันหยุดในช่วงเทศกาล
นักวิเคราะห์คาดช่วงบ่าย ตลาดฯคงจะซึมต่อแต่คงจะไม่ลึกไปกว่าแนวรับ 1,255 จุด ส่วนแนวต้าน 1,278 จุด ขณะที่ ระยะสั้น แนะนำ “เก็งกำไร” SIM ประเมินแนวต้านที่ 1.38-1.40 บาท คาดจะได้รับคำสั่งซื้อพิเศษจาก ADVANC เนื่องจากจะมีการแจกโทรศัพท์มือถือ 3G ฟรีให้กับกลุ่มลูกค้า 2G เดิม
 
นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึง ตลาดหุ้นไทยเช้านี้ผันผวนตามกลุ่ม ICT โดยในช่วงเช้าดัชนีฯปรับตัวขึ้นตามการฟื้นตัวของหุ้นในกลุ่ม ICT ที่ต่างปรับตัวขึ้นไปได้ดี แต่ในเวลาต่อมาเจอแรง take profit ออกมา ส่งผลให้ดัชนีฯปรับตัวลงมาอยู่ในแดนลบ
ขณะที่ตลาดหุ้นอื่นในภูมิภาคเคลื่อนไหวทั้งในแดนบวกและลบเล็กน้อย ซึ่งมองว่าแรงขายของนักลงทุนต่างชาติน่าจะออกมาวันนี้เป็นวันสุดท้ายก่อนที่จะถึงวันหยุดในช่วงเทศกาลคริสมาสต์และปีใหม่
แนวโน้มการลงทุนบ่ายนี้ คาดตลาดฯคงจะซึมต่อแต่คงจะไม่ลึกไปกว่าแนวรับ 1,255 จุด ส่วนแนวต้าน 1,278 จุด
 
บล.ธนชาต ระบุในบทวิเคราะห์ ( 22 ธ.ค.) ว่า ADVANC ใช้แผนการแจกโทรศัพท์มือถือ 3G ฟรีให้กับกลุ่มลูกค้า 2G เดิม ซึ่งเป็นปัจจัยบวกต่อ SIM ที่จะได้รับคำสั่งซื้อพิเศษจาก ADVANC ประมาณ 3 ล้านเครื่อง (SIM มีโทรศัพท์ประมาณ 5-6 แสนเครื่องเป็น Inventory) ซึ่งถือว่าเป็นปัจจัยบวกต่อผลการดำเนินงาน SIM ระยะสั้น แนะนำ “เก็งกำไร” ประเมินแนวต้านที่ 1.38-1.40 บาท  
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
ADVNAC มูลค่าการซื้อขาย 9,117.56 ล้านบาท ปิดที่ 156.00 บาท เพิ่มขึ้น 0.50 บาท
JAS มูลค่าการซื้อขาย 4,350.83 ล้านบาท ปิดที่ 3.38 บาท ลดลง 0.32 บาท
INTUCH มูลค่าการซื้อขาย 2,075.75 ล้านบาท ปิดที่ 51.50 บาท เพิ่มขึ้น 1.50 บาท
TRUE มูลค่าการซื้อขาย 1,002.33 ล้านบาท ปิดที่ 6.85 บาท เพิ่มขึ้น 0.25 บาท
KBANK มูลค่าการซื้อขาย 912.20 ล้านบาท ปิดที่ 148.00 บาท ลดลง 3.50 บาท
 
ที่มา: สำนักข่าวอินโฟเควสท์